

# REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADONAČELNIK

KLASA: 810-01/13-01/07

URBROJ: 2186/12-02/02-13-3

Ivanec, 10.11.2013.

 Na temelju članka 64. Statuta Grada Ivanca („ Službeni vjesnik Varaždinske županije“ br. 21/09,12/13, 23/13-pročišćeni tekst) Gradonačelnik Grada Ivanca , donosi slijedeći;

Z A K LJ U Č A K

 Utvrđuje se prijedlog Odluke o povjeravanju dijela poslova civilne zaštite te se dostavlja Gradskom vijeću na razmatranje i usvajanje.

GRADONAČELNIK

Milorad Batinić, dipl.ing.

 

 REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRASKO VIJEĆE

KLASA: 810-01/13-01/07

URBROJ: 2186/012-02/02-13-2

Ivanec, 2013.

Na temelju članka 60. Zakona o lokalnoj i regionalnoj ( područnoj) samoupravi (NN br. 33/01.,129/05., 109/07., 125/08. i 36/09.) i članka 29. stavka 1., podstavak 5. Zakona o zaštiti i spašavanju ("Narodne novine" broj 174/04., 79/07., 38/09. i 127/10.), članka 21. stavka 2. Pravilnika o mobilizaciji i djelovanju operativnih snaga zaštite i spašavanja ("Narodne novine" broj 40/08. i 44/08.) i članka 18 i 35. Statuta Grada Ivanca („Službeni vjesnik Varaždinske županije“ br. 21/09, 12/13 i 23/13 – pročišćeni tekst, Gradsko vijeće Ivanec, na sjednici, održanoj 2013. godine, donosi

**ODLUKU
o povjeravanju obavljanja dijela poslova civilne zaštite**

**Članak 1.**

Ovom Odlukom obavljanje dijela poslova civilne zaštite odnosno zadaće povjerenika povjeravaju se mjesnim odborima na području Grada Ivanca.

**članak 2.**

Poslovi civilne zaštite na razini mjesnog odbora su:

* organizacija i usklađivanje provođenja osobne i uzajamne zaštite
* organizacija sklanjanja, evakuacije i zbrinjavanja sukladno Planu zaštite i spašavanja Grada Ivanca
* obavješćivanje te organiziranje građana za provođenje mjera zaštite i spašavanja i njihovo usklađivanje s operativnim snagama sukladno Planu zaštite i spašavanja

**članak 3.**

Imenovanje povjerenika i zamjenika povjerenika civilne zaštite na području Grada Ivanca izvršiti će Gradonačelnik temeljem prijedloga pojedinog Vijeća mjesnog odbora.

**Članak 4.**

Povjerenici i zamjenici povjerenika civilne zaštite na području Grada Ivanca mobiliziraju se po nalogu gradonačelnika u slučaju neposredne prijetnje, katastrofe i velike nesreće čije posljedice nadilaze mogućnosti gotovih operativnih snaga Grada Ivanca, a sve sukladno Planu zaštite i spašavanja Grada Ivanca i Planu civilne zaštite Grada Ivanca.

**Članak 5.**

Ova Odluka stupa na snagu osam dana nakon objave u „Službenom vjesniku Varaždinske županije“.

PREDSJEDNIK GRADSKOG

VIJEĆA IVANEC

Edo Rajh, dipl.oec.

**OBRAZLOŽENJE**

uz prijedlog Odluke o povjeravanju dijela poslova civilne zaštite

Zakon o lokalnoj i područnoj ( regionalnoj) samoupravi (NN br. 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12 i 19/13 – pročišćeni tekst) propisuje da općine i gradovi u svom samoupravnom djelokrugu obavljaju poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima, te između ostalog i poslove koji se odnose civilnu zaštitu.

Pravilnik o mobilizaciji i djelovanju operativnih snaga zaštite i spašavanja (NN br. 40/08,44/08) određuje da u slučaju neposredne prijetnje, katastrofe i velike nesreće čije posljedice nadilaze mogućnosti gotovih operativnih snaga jedinica lokalne i područne (regionalne) samouprave mobiliziraju se i postrojbe (specijalističke i opće namjene) i druge organizirane snage civilne zaštite (povjerenici, voditelji skloništa i osoblje za organizaciju boravka u skloništu).
 Povjerenike civilne zaštite i voditelje skloništa imenuju općinski načelnik i gradonačelnik.
 Snage civilne zaštite članka mobiliziraju se putem područnih ureda za zaštitu i spašavanje Državne uprave za zaštitu i spašavanje, sukladno operativnim planovima civilne zaštite jedinica lokalne i područne (regionalne) samouprave

 Kako bi se mogla ispuniti obveza gradonačelnika da imenuje povjerenike i zamjenike povjerenika civilne zaštite za područje Grada Ivanca, potrebno je na mjesnu samoupravu prenijeti ovlasti u smislu predložene odluke.

Temeljem odredbi članka 18. Statuta Grada Ivanca, Gradsko vijeće Grada Ivanca može pojedine poslove iz samoupravnog djelokruga Grada Ivanca, koji se s obzirom na vrstu i opseg mogu učinkovito, racionalno i u skladu sa zakonom obavljati na razini mjesne samouprave, odlukom prenijeti na mjesnu samoupravu

Stoga se predlaže donošenje Odluke u priloženom tekstu.

Upravni odjel za opće poslove i društvene djelatnosti